b'\n_START_ARTICLE_\nDR Ramasjang\n_START_PARAGRAPH_\nDR Ramasjang er en dansk barnekanal og DRs fjerde lisensfinansierede fjernsynskanal. DR Ramasjang gikk p\xc3\xa5 luften 1. november 2009 med Signe Lindkvist som sjef. _NEWLINE_DR Ramasjang sender mandag til torsdag 6.00 til 20.30, fredag 6.00 til 21.30, l\xc3\xb8rdag 6.00 til 21.00 og s\xc3\xb8ndag 6.00 til 20.30._NEWLINE_Kanalen kan mottas via MPEG-4 p\xc3\xa5 det digitale sendenett._NEWLINE_DR Ramasjang er p\xc3\xa5 kort tid blitt Danmarks st\xc3\xb8rste barnekanal. Dermed har DR Ramasjang overhalet kanaler som Disney Channel og Cartoon Network som har flere \xc3\xa5r p\xc3\xa5 baken. _NEWLINE_Grunnen kan da v\xc3\xa6re at Ramasjang er en lisenskanal, og ikke betalingskanal, som blant annet Disney Chanel og Cartoon Network er. Alle med digitalt- og MPEG-4-signal kan f\xc3\xa5 DR Ramasjang, s\xc3\xa5 lenge de betaler DR-lisens._NEWLINE_Fra 22. mars 2011 f\xc3\xa5s Ramasjang ogs\xc3\xa5 som radiokanal. Den nye kanal kan h\xc3\xb8res p\xc3\xa5 DAB og p\xc3\xa5 nettet. I 2013 introduserte kanalen ogs\xc3\xa5 sin egen app til mobiltelefoner og nettbrett, som inneholder spill og underholdning med alle de kjente programmer fra kanalen.\n_START_SECTION_\nProfilen\n_START_PARAGRAPH_\nP\xc3\xa5 DR Ramasjang kan barnene m\xc3\xb8te alle de kjente DR-verter og figurene Bruno, Monster og deres venner, liksom de vil m\xc3\xb8te helt nye figurer og verter som vil involvere barnene, s\xc3\xa5vel i utsendelsene som i andre relevante sammenhenger, i barnenes hverdag, weekend og ferier._NEWLINE_I forbindelse med DRs omlegning av kanaler i 2013 ble Ramasjang delt i to. Utsendelsene for barn under syv \xc3\xa5r forblir p\xc3\xa5 Ramasjang, mens utsendelser for barn opp til 12 \xc3\xa5r flyttes til DR Ultra.'